b'\n_START_ARTICLE_\nHermopolska ogdoada\n_START_SECTION_\nAtributi\n_START_PARAGRAPH_\nHeh in Hehut nimata prepoznavnih determinatorjev. Brugsch je zato leta 1885 nakazal povezavo imena z determinatorjem \xe1\xb8\xa5e\xe1\xb8\xa5  za nedefinirano ali neomejeno \xc5\xa1tevilo, in da je concept  podoben gr\xc5\xa1kemu eionu. Iz konteksta \xc5\xa1tevilnih odlomkov, v katerih se pojavlja Heh, je Brugsch zaklju\xc4\x8dil tudi to, da bi lahko bil poosebljenje ozra\xc4\x8dja med nebesi in zemljo. _NEWLINE_Imeni Keka in Kekuit sta pisani z determinatorjem, ki zdru\xc5\xbeuje hieroglif nebo s  palico ali cepcem in se je uporabljal v besedah, povezanih s temo in mrakom.  kkw  je regularna beseda, ki pomeni temo, in nakazuje, da sta ta bogova predstavljala prvobitno temo, primerljivo z gr\xc5\xa1kim Erebom. V nekaterih aspektih sta predstavljala tudi dan in no\xc4\x8d, prehod no\xc4\x8di v dan in dneva v no\xc4\x8d._NEWLINE_\xc4\x8cetrti par nima skladnih atributov in razli\xc4\x8dna imena. Obi\xc4\x8dajen pomen izraza qer\xe1\xb8\xa5 je no\xc4\x8d, determinative D41 (zaustaviti (se), ustaviti, zanikati) pa ka\xc5\xbee tudi na princip nedejavnosti ali po\xc4\x8ditka. _NEWLINE_O\xc4\x8ditnega na\xc4\x8dina razdeljevanja ali dodeljevanja \xc5\xa1tirih funkcij \xc5\xa1tirim parom bogov ni, zato se zdi, da stari Egip\xc4\x8dani niso imeli jasne ideje o takih funkcijah. Nekaj poskusov dodelitve \xc5\xa1tirih ontolo\xc5\xa1kih konceptov \xc5\xa1tirim skupinam bo\xc5\xbeanstev  je bilo kljub temu opravljenih.'